ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሲፒጄ፡ መንግስቲ ኢትዮጵያ ብሕጊ ሽበራ ንጋዜጠኛታት ይኣስር ምህላዉ ገሊጹ 10 ሓምለ 2019 ምንጪ ስእሊ, CPJ መንግስቲ ኢትዮጵያ፡ ነቲ ቅድም ክብል ይጥቀመሉ ዝነበረ መገድታት ብምጥቃም ንመራኸብቲ ሓፋሽ ክቆጻጸርን ጋዜጠኛታት ክኣስርን ጀሚሩ ከምዘሎ፡ ንመሰል ጋዜጠኛታት ዝሕለቕ ዓለምለኻዊ ትካል፡ ሲፒጄ [ኮሚቲ ቱ ፕሮቴክት ጆርናሊስትስ] ገሊጹ። ድሕሪ እቲ ኣብ 22 ሰነ ዘጋጠመን ኣብ ክልል ኣምሓራ ዝተፈተነ ዕልዋ መንግስቲ ምዃኑን ዝተገለጸ ፍጻመ፤ ብውሕዱ ክልተ ጋዜጠኛታት ብሕጊ ሽበራ ከምዝተቐየዱ ሲፒጄ ኣብ ዘውጸኦ ጸብጻብ ሓቢሩ። መንግስቲ ኢትዮጵያ፡ ድሕሪ እቲ ፍጻመ ኢንተርኔት ምዕጻዉ'ውን ሲፒጄ ኣብ ጸብጻቡ ከምስግኣት ጠቒስዎ ኣሎ። ካብዚ ብተወሳኺ፤ ኣብቶም ዝሓለፉ ክልተ ኣዋርሕ ሰብመዚ ኢትዮጵያ ንብዙሓት ጋዜጠኛታት ከምዝኣሰሩ ዝገለጸ ክኸውን ከሎ፤ ሚኒስትሪ ምክልኻል ኢትዮጵያ "ኣብ መንጎ ሰራዊትን ህዝብን ዘይምትእምማን ይፈጥር ኣለዉ" ንዝበሎም ውልቀሰባትን መራኸብቲ ሓፋሽን ክኸስስ ይዳለው ምህላዉ'ውን ስፒጄ ጠቒሱ'ሎ። ጋዜጠኛታት ኢትዮጵያ፡ "ሚዲያ ስምዒታዊ ይኸውን'ሎ" ውልቀ-ሕትመት ትግራይ ስለምንታይ እናተዳኸመ ይርከብ?
